21. ΑΠΟΦΑΣΗ ΥΠΟΥΡΓΟΥ ΕΘΝΙΚΗΣ ΟΙΚΟΝΟΜΙΑΣ Αριθ. Ε4/1330/Φ. 42 της 20 Δεκ. 1982/23 Φεβρ. 1983 (ΦΕΚ Β΄ 70) Εξαγωγή εφημερίδων, περιοδικών και βιβλίων. Έχοντας υπόψη: 1.Τις διατάξεις του Νόμ. 936/79 «περί τροποποιήσεως και συμπληρώσεως των περί εξωτερικού εμπορίου διατάξεων». 2.Τις διατάξεις του Ν.Δ. 3999/59 «περί ελέγχου του εξωτερικού εμπορίου». 3.Τις διατάξεις του Νόμ. 400/76 «περί Υπουργικού Συμβουλίου και Υπουργείων» όπως τροποποιήθηκε με τον Νομ. 1266/82 «περί οργάνων ασκήσεως της νομισματικής πιστωτικής και συναλλαγματικής πολιτικής και άλλων διατάξεων». 4.Τις διατάξεις του από 28.5.1935 Α.Ν. «περί κυκλοφορίας εφημερίδων». 5.Το άρθρ. 16 του Ν.Δ. 4230/1962 «περί μέτρων αφορώντων εις την ανάπτυξιν του εξωτερικού εμπορίου». 6.Την απόφασή μας αριθ. Ε4/10110/80 που ρυθμίζει τις εξαγωγές εμπορευμάτων όπως αυτή τροποποιήθηκε μεταγενέστερα. 7.Την Ε4/10514/Φ. 42/2.11.79 απόφαση του Υπουργού Εμπορίου περί εξαγωγής εφημερίδων περιοδικών και βιβλίων. Σελ. 318,10(β) Τεύχος ΣΤ101- Σελ. 120 8.Το Π.Δ. 574/82 «περί ανακατανομής των αρμοδιοτήτων των Υπουργείων». 9.Το Π.Δ. 577/82 «περί μεταφοράς Υπηρεσιών στο Υπουργείο Εθνικής Οικονομίας από τα τέως Υπουργεία Συντονισμού και Βιομηχανίας και Ενεργείας καθώς και από το Υπουργείο Εμπορίου» και την ανάγκη απλούστευσης της διαδικασίας εξαγωγής εφημερίδων, περιοδικών και βιβλίων, με σκοπό τη διευκόλυνση της κυκλοφορίας των ελληνικών εντύπων ανάμεσα στον απόδημο Ελληνισμό και γενικότερα στο εξωτερικό, αποφασίζουμε: Ι.Η εξαγωγή ελληνικών εφημερίδων και περιοδικών επιτρέπεται ελεύθερα χωρίς να απαιτείται άδεια του Υπουργείου Εθνικής Οικονομίας ή της Τράπεζας Ελλάδος ή άλλης Αρχής, από τους Εκδότες αυτών και από τα Πρακτορεία, τα οποία έχουν το δικαίωμα της αποκλειστικής κυκλοφορίας εφημερίδων και περιοδικών, με την προϋπόθεση κατάθεσης σε κάθε περίπτωση, στην αρμόδια Τελωνειακή ή Ταχυδρομική Αρχή υπεύθυνης δήλωσης, με την οποία θα δηλώνεται η αξία των προς εξαγωγή εφημερίδων και περιοδικών, και ότι αυτά αποστέλλονται σε συνδρομητές του εξωτερικού, οι οποίοι εμβάζουν τις συνδρομές τους σε συνάλλαγμα. Επίσης με την ίδια υπεύθυνη δήλωση θα αναλαμβάνεται η υποχρέωση εισαγωγής του συναλλάγματος στη χώρα μας, μέσα σε ένα τρίμηνο από της αποστολής των εφημερίδων και περιοδικών. Οι παραπάνω δηλώσεις, οι οποίες πρέπει να συνδέονται από αναλυτική κατάσταση κατά χώρα προορισμού και αξία των αποστελλομένων εφημερίδων και περιοδικών, αφού θεωρηθούν από τις Τελωνειακές ή Ταχυδρομικές Αρχές και βεβαιωθεί επάνω σ’ αυτές η πραγματοποίηση της αποστολής, θα διαβιβάζονται, μαζί με την κατάσταση, κάθε δεκαπενθήμερο, στο πλησιέστερο στην έδρα τους Κατάστημα της Τράπεζας της Ελλάδας, για την παρακολούθηση της εισαγωγής του αντίστοιχου συναλλάγματος. 18.Τ.α.20-21 Γενικές διατάξεις για τον τύπο Σε περίπτωση που η συνδρομή για μια έκδοση (εφημερίδας ή περιοδικού ) έχει συμφωνηθεί να καταβάλλεται από τον αλλοδαπό παραλήπτη μια φορά κατ’ έτος, ανεξάρτητα από τον αριθμό των φύλλων ή τευχών που θα κυκλοφορήσουν τελικά και θα του αποσταλούν κατά τη διάρκεια του έτους, τότε ο ενδιαφερόμενος εξαγωγέας μπορεί να υποβάλει στην αρχή του έτους στην αρμόδια Τελωνειακή ή Ταχυδρομική Αρχή υπεύθυνη δήλωση με την οποία θα δηλώνεται η αξία της ετήσιας συνδρομής, που αναλαμβάνει την υποχρέωση να εισαγάγει στη χώρα, το αργότερο μέσα σε ένα μήνα από της λήξεως του έτους και το είδος του εντύπου που αποστέλλεται. Αντίγραφο της δήλωσης αυτής θα κρατείται στο Τελωνείο ή Ταχυδρομείο και βάσει αυτής θα στέλνει ο ενδιαφερόμενος τα δηλωθέντα έντυπα. Το πρωτότυπο θα διαβιβάζεται στο πλησιέστερο στην έδρα τους Κατάστημα της Τράπεζας της Ελλάδας, για την παρακολούθηση της εισαγωγής του συναλλάγματος. ΙΙ.Επιτρέπεται επίσης η εξαγωγή ελληνικών εφημερίδων και περιοδικών ελεύθερα, χωρίς να απαιτείται άδεια του Υπουργείου Εθν. Οικονομίας ή της Τράπεζας της Ελλάδος ή άλλης Αρχής και χωρίς συναλλαγματικές διατυπώσεις, από τους εκδότες αυτών και από τα Πρακτορεία, τα οποία έχουν το δικαίωμα της αποκλειστικής κυκλοφορίας εφημερίδων και περιοδικών, με την προϋπόθεση κατάθεσης στην αρμόδια Τελωνειακή ή Ταχυδρομική Αρχή υπεύθυνης δήλωσης με την οποία θα δηλώνεται ότι η αξία των προς εξαγωγήν εφημερίδων και περιοδικών καταβλήθηκε σε δραχμές από τους εδώ συγγενείς των παραληπτών ή ότι αποστέλλονται δωρεάν σε ανταποκριτές, συνεργάτες ή φίλους τους του εξωτερικού. Στην δεύτερη περίπτωση ο αριθμός των αποστελλομένων δωρεάν εντύπων δεν μπορεί να υπερβαίνει τα 200 για κάθε έκδοση και θα πρέπει τα προοριζόμενα για φιλικά πρόσωπα να φέρουν σφραγίδα δηλωτική της τιμητικής προσφοράς. Η δωρεάν αποστολή Εφημερίδων και Περιοδικών στο εξωτερικό επιτρέπεται να γίνει και από ιδιώτες μέχρι 5 αντίτυπα για κάθε έκδοση, με την προϋπόθεση κατάθεσης, εφόσον πρόκειται για περισσότερα από ένα αντίτυπα, στην αρμόδια Τελωνειακή ή Ταχυδρομική Αρχή υπεύθυνης δήλωσης, με την οποία θα δηλώνεται ότι αποστέλλονται δωρεάν σε συγγενικά ή φιλικά πρόσωπα, που διαμένουν στο εξωτερικό και τα οποία θα αναφέρονται ονομαστικά. ΙΙΙ.Η εξαγωγή ελληνικών εφημερίδων και περιοδικών με συναλλαγματικές διατυπώσεις μπορεί να πραγματοποιηθεί και από ιδιώτες κατά τη διαδικασία της παρ. Ι, εφόσον πρόκειται για πέντε, το πολύ, αντίτυπα από κάθε έκδοση. Η εξαγωγή στο εξωτερικό προς κυκλοφορία εφημερίδων και περιοδικών άνω των 5 αντιτύπων επιτρέπεται και στους ιδιώτες, κατά τα καθοριζόμενα στην κοινή απόφαση των Υπουργών Προεδρίας της Κυβερνήσεως και Εμπορίου αρ. Ε4/7163/28.8.80, εφόσον είναι γραμμένοι στα μητρώα των οικείων Εμπορικών και Βιομηχανικών Επιμελητηρίων σαν εξαγωγείς εφημερίδων, περιοδικών ή βιβλίων και με την προϋπόθεση της χορήγησης από την Τράπεζα της Ελλάδος, για κάθε συγκεκριμένη περίπτωση, αδείας. Η άδεια αυτή θα χορηγείται για ορισμένο χρονικό διάστημα, έπειτα από σύμφωνη γνώμη της Υποεπιτροπής Ελέγχου Συναλλάγματος Εξαγωγών-Εισαγωγών και θα καθορίζει τις, κατά την κρίση της, εγγυήσεις, οι οποίες θα πρέπει να κατατεθούν από τους εξαγωγείς, προκειμένου να εξασφαλισθεί μέσα σε ορισμένο χρόνο η εισαγωγή από αυτούς του αντίστοιχου συναλλάγματος. Οι άδειες αυτές δύνανται, κατά την ίδια διαδικασία, να παρατείνονται ή και να ανακαλούνται από την Τράπεζα της Ελλάδος. ΙV.Δημόσιες Υπηρεσίες, Νομικά Πρόσωπα Δημοσίου Δικαίου, Οργανισμοί Κοινής Ωφελείας, Κρατικές, Δημοτικές και Κοινοτικές Βιβλιοθήκες και Βιβλιοθήκες Νομικών Προσώπων Δημοσίου Δικαίου και τα Μουσεία, καθώς επίσης τα Εμποροβιομηχανικά και λοιπά Επιμελητήρια, τα Σωματεία και Ιδρύματα και γενικά οι ενώσεις προσώπων που λειτουργούν νόμιμα και σύμφωνα με το καταστατικό τους επιδιώκουν σκοπό μη κερδοσκοπικό, μπορούν να εξαγάγουν στο εξωτερικό, χωρίς συναλλαγματικές διατυπώσεις, αντίτυπα των εκδόσεών τους εφόσον καταθέτουν στην αρχή του έτους στην οικεία Τελωνειακή ή Ταχυδρομική Αρχή υπεύθυνη δήλωση, με την οποία θα δηλώνεται ο αριθμός, κατά προσέγγιση, των αντιτύπων που θα αποστέλλονται μηνιαίως στο εξωτερικό και ότι αυτά αποστέλλονται δωρεάν ή με ανταλλαγή. Τα εξαγόμενα έντυπα θα πρέπει να φέρουν σφραγίδα δηλωτική της τιμητικής προσφοράς. Είναι ευνόητο ότι, εάν οι κατά τα ανωτέρω αποστολείς πραγματοποιούν την εξαγωγή ορισμένων αντιτύπων των εκδόσεών τους με συναλλαγματικές διατυπώσεις, τότε θα τηρείται και από αυτούς η προβλεπόμενη στην παρ. Ι διαδικασία. «V.Η εξαγωγή ελληνικής έκδοσης και εκτύπωσης βιβλίων επιτρέπεται ελεύθερα, χωρίς να απαιτείται άδεια του Υπουργείου Εθνικής Οικονομίας ή της Τράπεζας της Ελλάδος ή άλλης Αρχής από κάθε ενδιαφερόμενο, ο οποίος είναι γραμμένος στα μητρώα του οικείου Εμπορικού και Βιομηχανικού Επιμελητηρίου ως εξαγωγέας βιβλίων είτε τα βιβλία αυτά έχουν προπωληθεί είτε αποστέλλονται επί παρακαταθήκη (EN CONSIGNATION) τηρουμένης της παρακάτω διαδικασίας: 1.Θα κατατίθεται από τον ενδιαφερόμενο εξαγωγέα σε μια Εμπορική Τράπεζα της προτίμησής του, ΔήλωσηΤιμολόγιο Εξαγωγής στην οποία θα αναγράφει το είδος και τον αριθμό των βιβλίων που θα εξαχθούν, τη δασμολογική τους κλάση και την τιμή πώλησης στο νόμισμα στο οποίο συμφωνήθηκε να γίνει η πληρωμή. (Αντί για τη σελ. 318,11(α) Σελ. 318,11(β) Τεύχος Η123-Σελ. 51 Γενικές διατάξεις για τον τύπο 18.Τ.α.21 ΄Ελεγχος τιμών δεν απαιτείται να γίνεται έστω και αν η αξία FOB της Δήλωσης-Τιμολογίου Εξαγωγής είναι μεγαλύτερη των $5.000 ή αποτελεί μέρος παραγγελίας μεγαλύτερης του ποσού αυτού αξίας. Απαραίτητα όμως θα αναγράφεται σ’ αυτήν αν πρόκειται για προπωλημένα βιβλία ή αποστελλόμενα σε παρακαταθήκη για πώληση. Στην τελευταία περίπτωση η Τράπεζα που θεώρησε τη Δήλωση-Τιμολόγιο Εξαγωγής θα χορηγεί βεβαίωση προς την Ελληνική Προξενική Αρχή της χώρας προορισμού πάνω σε ένα αντίγραφο του εμπορικού τιμολογίου, ότι χορήγησε για την εξαγωγή των αναφερόμενων σ’ αυτό βιβλίων, ΔήλωσηΤιμολόγιο Εξαγωγής, αναγράφοντας και τον αριθμό της. 2.Η τήρηση της υποχρέωσης εισαγωγής της αντίστοιχης σε συνάλλαγμα αξίας των βιβλίων που θα εξαχθούν, θα καλύπτεται από την κατατιθεμένη στο οικείο Ε.Β.Ε. εγγύηση κατά τις διατάξεις της Ε4/2100/2.4.85 απόφασής μας. 3.Η προθεσμία ισχύος της Δήλωσης-Τιμολογίου Εξαγωγής για τη φόρτωση ορίζεται τρεις μήνες από την ημέρα θεώρησής της. Η προθεσμία αυτή δεν μπορεί να παραταθεί. 4.Ο εξαγωγέας έχει υποχρέωση να εισαγάγει στη χώρα ολόκληρη την σε συνάλλαγμα αξία των πωληθέντων στο εξωτερικό αντιτύπων των βιβλίων, μέσα σε προθεσμία ενός χρόνου από την ημερομηνία φόρτωσής τους, είτε αυτά ήταν προπωλημένα, είτε απεστάλησαν επί παρακαταθήκη. Οι παραπάνω προθεσμίες μπορούν να παραταθούν από την Τράπεζα της Ελλάδος, κατά την κρίση της, μετά από αίτηση του ενδιαφερόμενου που θα διαβιβάζεται μέσω της Τράπεζας που θεώρησε τη Δήλωση-Τιμολόγιο Εξαγωγής. 5.Σε περίπτωση εξαγωγής επί παρακαταθήκη απαιτείται για τη συναλλακτική τακτοποίηση ή προσκόμιση εκτός της σχετικής βεβαίωσης αγοράς συναλ/τος και βεβαίωση της Ελληνικής Προξενικής Αρχής περί της ποσότητας και αξίας των πωληθέντων αντιτύπων των βιβλίων. Αν, για την άνω περίπτωση, το συνάλλαγμα το οποίο εισάγεται από τον εξαγωγέα των βιβλίων είναι κατώτερο των 2/3 της αξίας της Δήλωσης-Τιμολογίου Εξαγωγής, η περίπτωση θα εξετάζεται από την Υποεπιτροπή Συναλλάγματος επί ΕισαγωγώνΕξαγωγών». «6.Για τη διευκόλυνση της κυκλοφορίας (εξαγωγής) μικροποσοτήτων βιβλίων Ελληνικής έκδοσης και εκτύπωσης παρέχεται η ευχέρεια στους ενδιαφερόμενους εξαγωγείς να τηρούν την ακόλουθη διαδικασία, υπό την προϋπόθεση ότι κατά περίπτωση οι εξαγωγές τους δεν θα υπερβαίνουν την αξία FOB των 300 USD και με τον όρο ότι δεν πρόκειται για μέρος παραγγελίας μεγαλύτερης αξίας. Σελ. 318,12(β) Τεύχος Η123-Σελ. 52 Για την πραγματοποίηση των εν λόγω εξαγωγών μπορούν οι ενδιαφερόμενοι να καταθέτουν στην Τράπεζα της Ελλάδος τιμολόγιο εξαγωγής σε 5 αντίγραφα (αντί του οριζόμενου εντύπου ΔήλωσηΤιμολόγιο εξαγωγής στην απόφασή μας αριθ. Ε4/2465/85) στο οποίο θα αναγράφεται το είδος και ο αριθμός των εντύπων των προς εξαγωγή βιβλίων καθώς και η τιμή πώλησής τους στο νόμισμα στο οποίο συμφωνήθηκε να γίνει η πληρωμή. Στο εν λόγω τιμολόγιο θα αναγράφεται επίσης ο τρόπος πώλησης (προπωλημένα ή επί παρακαταθήκη) και δεν απαιτείται η θεώρησή του για την κανονικότητα της αναγραφόμενης αξίας. 7.Στις περιπτώσεις εξαγωγής βιβλίων α)από τους ίδιους τους συγγραφείς τους και β)από θρησκευτικούς συλλόγους ή θρησκευτικές οργανώσεις για έντυπα θρησκευτικού περιεχομένου, οι οποίοι δεν έχουν την δυνατότητα να αποκτήσουν την ιδιότητα του εξαγωγέα από λόγους αντικειμενικούς (ασυμβίβαστο για την απόκτηση της εμπορικής ιδιότητας λόγω επαγγέλματος όπως π.χ. δικηγόροι, δημόσιοι υπάλληλοι, καθηγητές Ανωτ. Εκπαιδευτικών Ιδρυμάτων κλ.π. ή ύπαρξη κωλύματος λόγω Καταστατικού αντίστοιχα) θα επιτρέπεται η εξαγωγή των βιβλίων τους με συναλλαγματικές διατυπώσεις μόνο ύστερα από την έγκριση της Τράπεζας της Ελλάδος σύμφωνα με τις προϋποθέσεις της παρ. V της παρούσας και με τον όρο της επίδειξης από τους ενδιαφερόμενους αποδεικτικού στοιχείου της ιδιότητάς τους όπως δελτίου αστυνομικής ταυτότητας, βεβαίωσης της Υπηρεσίας τους, επίδειξη Καταστατικού του συλλόγου ή της οργάνωσης κλπ. Η ισχύς της άρχεται από της υπογραφής της και να δημοσιευθεί στην Εφημερίδα της Κυβερνήσεως». Οι περιπτ. 6 και 7 προστέθηκαν από την Ε4/289/Φ.42/7 Φεβρ.-14 Μαρτ. 1986 (ΦΕΚ Β΄ 108) απόφ. Υφυπ. Εμπορίου που συμπλήρωσε και τροποποίησε την Ε4/2465/85 απόφ. του ίδιου Υπουργού. Η παρ. V αντικαταστάθηκε ως άνω από την Ε4/2465/Φ.42/8 Νοεμ.-3 Δεκ. 1985 (ΦΕΚ Β΄ 725) απόφ. Υπ. Εμπορίου, της οποίας η ισχύς αρχίζει από την υπογραφή της. 18.Τ.α.21 Γενικές διατάξεις για τον τύπο «8.Για τη διευκόλυνση της κυκλοφορίας (εξαγωγής) βιβλίων ελληνικής έκδοσης και εκτύπωσης παρέχεται η ευχέρεια στους ενδιαφερόμενους εξαγωγείς που για εκτέλεση συγκεκριμένης παραγγελίας εκδίδουν περισσότερα του ενός τιμολόγια, να τηρούν την ακόλουθη διαδικασία με τον όρο ότι οι εξαγωγές αυτές θα ξεπερνούν τα 300 USD (αξία FOB) και με την προϋπόθεση, ότι ο παραλήπτηςπελάτης είναι ο ίδιος και ότι η συγκεκριμένη εξαγωγή δεν αποτελεί μέρος από παραγγελία μεγαλυτέρας αξίας. Για την πραγματοποίηση των εν λόγω εξαγωγών οι ενδιαφερόμενοι θα προσκομίζουν στην Τράπεζα της Ελλάδος Δήλωση Τιμολόγιο Εξαγωγής και κατά τη συμπλήρωση της αναλυτικής περιγραφής του εμπορεύματος θα αναγράφεται «βιβλία όπως τα συνημμένα τιμολόγια» και μόνο στις περιπτώσεις εκείνες που οι εξαγωγείς υποχρεούνται να εκδίδουν για την εκτέλεση μιας συγκεκριμένης παραγγελίας, που περιέχει πολλά είδη βιβλίων, περισσότερα του ενός τιμολογίου». Το με αριθ. 8 εδάφιο προστέθηκε από την Ε46070/24-30 Νοεμ. 1988 (ΦΕΚ Β΄ 862) απ. Υπ. Εμπορίου, της οποίας η ισχύς αρχίζει από την υπογραφή της. (Μετά τη σελ. 318,12(β) Σελ. 318,121 Τεύχος ΙΒ-6-1 Σελ. 99 Γενικές διατάξεις για τον τύπο 18.Τ.α.21 18.Τ.α.21 Γενικές διατάξεις για τον τύπο VI.Ι.Επιτρέπεται η εξαγωγή μέσω των Τελωνειακών Αρχών και των Ταχυδρομικών Γραφείων του Κράτους βιβλίων, χωρίς συναλλαγματικές διατυπώσεις, αξίας μέχρι 20.000 δραχμών, τα οποία αποστέλλονται από τους εκδότες ή τους εμπόρους που έχουν την ιδιότητα του εξαγωγέα στο εξωτερικό, σα δείγμα για λήψη παραγγελιών ή για έκθεση αυτών σε Εκθέσεις του Εξωτερικού. 2.Επιτρέπεται επίσης η εξαγωγή βιβλίων ελεύθερα, χωρίς να απαιτείται άδεια του Υπουργείου Εθνικής Οικονομίας ή της Τράπεζας της Ελλάδος ή άλλης Αρχής και χωρίς συναλλαγματικές διατυπώσεις από τους εκδότες αυτών και τους εξαγωγείς βιβλίων, με την προϋπόθεση κατάθεσης στην αρμόδια Τελωνειακή ή Ταχυδρομική Αρχή υπεύθυνης δήλωσης, με την οποία θα δηλώνεται ότι η αξία των προς εξαγωγή βιβλίων καταβλήθηκε σε δραχμές από τους εδώ συγγενείς των παραληπτών ή από αλλοδαπούς επισκέπτες της χώρας μας. VII.Ι.Η Εξαγωγή από ιδιώτες, χωρίς συναλλαγματικές διατυπώσεις βιβλίων ιδίας αυτών συγγραφής, τα οποία αποστέλλονται σαν δώρα, επιτρέπεται ελεύθερα, μέσω των οικείων Τελωνείων ή Ταχυδρομείων χωρίς καμμιά άλλη διατύπωση, πλην της υπογραφής στο εσώφυλλο του βιβλίου της αφιερώσεως του βιβλίου ή της θέσεως σφραγίδας, δηλωτικής της «τιμητικής προσφοράς». 2.Η εξαγωγή Ελληνικών βιβλίων, χωρίς συναλλαγματικές διατυπώσεις, τα οποία αποστέλλονται σαν δώρα από οποιοδήποτε πρόσωπο, επιτρέπεται ελεύθερα χωρίς να απαιτείται προηγούμενη έγκριση του Υπουργείου Εθν. Οικ. ή της Τράπεζας της Ελλάδος ή άλλης Αρχής, μέσω των οικείων Τελωνείων ή Ταχυδρομείων μέχρι αξίας δραχμών 6.000 κατά αποστολέα. VIII.Επιτρέπεται ελεύθερα, μέσω των οικείων Τελωνείων ή Ταχυδρομείων, χωρίς να απαιτείται προηγούμενη έγκριση του Υπουργείου Εθνικής Οικονομίας ή της Τράπεζας της Ελλάδος ή άλλης Αρχής, η εξαγωγή από Δημόσιες Υπηρεσίες, Νομικά Πρόσωπα Δημοσίου Δικαίου, Οργανισμούς κοινής ωφελείας, Κρατικές, Δημοτικές και Κοινοτικές Βιβλιοθήκες Νομικών Προσώπων Δημοσίου Δικαίου και Μουσείων, καθώς και Επιστημονικούς Συλλόγους και Ιδρύματα, Βιβλίων και πάσης φύσεως δημοσιευμάτων σε αντίστοιχες Δημόσιες Υπηρεσίες, Βιβλιοθήκες, Επιστημονικούς Συλλόγους και Ιδρύματα του εξωτερικού, με μόνη τη δήλωση του Προϊσταμένου της Βιβλιοθήκης αυτών, που θα απευθύνεται στην αρμόδια Τελωνειακή ή Ταχυδρομική Αρχή ότι η εξαγωγή των βιβλίων γίνεται σε ανταλλαγή, προκειμένου για αποστολή σε ξένες βιβλιοθήκες, ή χωρίς ανταλλαγή, προκειμένου για κρατικά δημοσιεύματα. Επίσης επιτρέπεται ελεύθερα, χωρίς να απαιτείται καμμιά διατύπωση, η εξαγωγή βιβλίων ή περιοδικών που προορίζονται για την οργάνωση εκθέσεων βιβλίου στο εξωτερικό από Ελληνικές Δημόσιες Υπηρεσίες. ΙΧ.Όλες οι παραπάνω διατάξεις με τις οποίες καθορίζεται ο τρόπος εξαγωγής ελληνικών βιβλίων, εφαρμόζονται και στις περιπτώσεις που ενεργείται εξαγωγή βιβλίων, τα οποία εκδίδονται στην Ελλάδα από ΄Ελληνες συγγραφείς, έχουν όμως συνταχθεί σε ξένη γλώσσα. Χ.Η παρούσα, με την οποία καταργείται η Ε4/10514/Φ42/2.11.79 απόφαση του Υπουργού Εμπορίου και κάθε απόφαση ή εγκύκλιος του Υπουργείου Εμπορίου, όπου οι διατάξεις της αντίκεινται σ’ αυτή, να δημοσιευθεί στην Εφημερίδα της Κυβέρνησης. 